مارکۆس ئالۆنسۆ
مارکۆس ئەلۆنسۆ مێندۆزا (لەدایکبووی ٢٨ی کانوونی یەکەمی ١٩٩٠) یاریزانێکی تۆپی پێی پیشەگەری ئیسپانییە کە یاری دەکات وەک بەرگریکاری چەپ یان پشتی باڵی چەپ بۆ یانەی پرێمیەرلیگ چێڵسی و ھەڵبژاردەی تۆپی پێی ئیسپانیا.

ئەلۆنسۆ کاروانی پیشەگەرییەکەی لەگەڵ ڕیاڵ مەدرید دەست پێکرد بەڵام ناوێکی بۆ خۆی دروست کرد لەگەڵ بۆڵتۆن واندێرز لە ئینگلتەرا و دواتر لەگەڵ فیۆرێنتینا لە ئیتاڵیا. سەرکەوتنەکەی لە یانەی فیۆرێنتینا وای کرد کە چێڵسی گرێبەستی لەگەڵدا بکات بە بڕی ٢٤ ملیۆن پاوەند لە ساڵی ٢٠١٦، کە دواتر توانی چەندین نازناو بباتەوە وەک نازناوێکی پرێمیەرلیگ و خولی یانە پاڵەوانەکانی ئەورووپا.

ئەلۆنسۆ یەکەمین یاری خۆی بۆ ئیسپانیا لە ئازاری ٢٠١٨ ئەنجامدا.

کاروانی یانە

ڕیاڵ مەدرید 

لە مەدرید لەدایکبووە، ئەلۆنسۆ وەک منداڵێک چووە ناو ئەکادیمیای لاوانی ڕیاڵ مەدرید و لە ساڵانی دواتردا لە ھەموو ئاستەکانی لاوان یاری کرد. لە ساڵی ٢٠٠٨ گەیشتە ڕیال مەدرید کاستیا کە لە خولی دووەمی ئیسپانیا یاری دەکرد، و یەکەم جار لە ٢٢ی شوباتی ٢٠٠٨ بۆ تیمی دووەمی ڕیاڵ یاریکرد، تەواوی یارییەکە بەشداربوو لە دۆڕاندنیان ١–٠ بەرامبەر ئەلکۆرکۆن.

لە ١١ی کانوونی یەکەمی ٢٠٠٩، ئەلۆنسۆ بۆ یەکەم جار بانگھێشت کرا لەلایەن پێکھاتەی سەرەکەی کە ڕاھێنەرەکەی مانوێل پێلێگرینی بوو بۆ یارییەکی لا لیگا لە یاریگای ڤالێنسیا سی ئێف. لە کۆتاییدا، لە لیستی کۆتایی ١٨ یاریزانەکەدا نەھات و یەکەم یاری لە ٤ی نیسانی ساڵی دواتردا بوو کاتێک وەک یەدەگ لە جێگەی گۆنزالۆ ھیگواین ھاتە یاریگا لە خولەکی ٩٠ی بردنەوەی ٢–٠ لە دەرەوەی یاریگای خۆیان بەرامبەر ڕاسینگ سانتادێر.

بۆڵتۆن واندەرز 
لە ٢٧ی تەممووزی ٢٠١٠، ئەلۆنسۆ چووە خولی پرێمیەرلیگ و یانەی بۆڵتۆن واندەرز بە بڕێکی ئاماژە پێنەکراو. یەکەمین یاری خۆی بۆ یانەکە ئەنجامدا لە بردنەوەی یارییەک لە جامی خولدا لە دەرەوەی یاریگای خۆیان ١–٠ لە بەرامبەر ساوسامپتۆن لە ٢٤ی ئابی ٢٠١١؛ یەکەم دەرکەوتنی لە خولدا لە ١ی کانوونی دووەمی ٢٠١١دا بوو، بە شێوەی سەرەکی لە جێگەی پۆڵ ڕۆبنسن وەستێنرابوو. لە دۆڕاندنیان ٢–١ بەرامبەر لیڤەرپوول لە ئەنفیڵد.

ئەلۆنسۆ یەکەم گۆڵی بۆ بۆڵتۆن تۆمارکرد لە ٣١ی ئازاری ٢٠١٢، دووەم گۆڵی بۆڵتۆن بوو لە بردنەوەی ٣–٢ لە دەرەوەی یاریگای خۆیان بەرامبەر وۆڵڤەرھاپتۆن. لە کۆتایی وەرزی ٢٠١٢–١٣، ھەڵبژێردرا بە یاریزانی ساڵی بۆڵتۆن نیووز، کە ٣٧٪ی دەنگەکانی بردەوە: مارک ئایڵز نووسیویەتی، «... ئەمە وەرزێکی نایاب بوو بۆ ئەستێرەی پێشووی ڕیال مەدرید. ئەلۆنسۆ لە گەورەبووە و بووە بە یاریزانێک کە بەردەوام ئاستی باش لە باڵی چەپدا پێشکەش دەکات - لەگەڵ چەند گۆڵێکی گرنگیش کە تۆماری دەکات.»

فیۆرێنتینا 
لە ئایاری ٢٠١٣، ئەلۆنسۆ گرێبەستێکی بۆ ماوەی سێ ساڵ لەگەڵ یانەی ئیتاڵی فیۆرێنتینا واژوو کرد، سەرەڕای ئەوەی لەلایەن ڕاھێنەری بۆڵتۆن دۆگی فرێدمانەوە گرێبەستی نوێی پێشکەش کرا. لە ٣٠ی کانوونی یەکەمدا، دوای ئەوەی یاریزانەکە نۆ یاری فەرمی ئەنجامدا، ڕاھێنەری یانەی ساندەرلاند گوس پۆیت ڕای گەیاند کە لە ١ی کانوونی دووەمی ٢٠١٤ەوە ئەلۆنسۆ پەیوەندیان پێوە دەکات بە خواستن تا کۆتایی وەرزەکە.

ئەلۆنسۆ یەکەم یاری خۆی لەگەڵ سەندەرلاند لە ٧ی کانوونی دووەمی ٢٠١٤دا ئەنجامدا، کە ٩٠ خولەکی تەواو یاریکرد لە بردنەوەیەکی ٢–١ لە یاریگای خۆیاندا بەرامبەر مانچستەر یونایتد بۆ یاری یەکەمی پێش کۆتایی جامی خول و خەڵاتی باشترین یاریزانی یارییەکەی لەلایەن سکای سپۆرتەوە پێبەخشرا. ئەو لە یاری کۆتایی پاڵەوانێتییەکەدا یاری کرد لە ٢ی ئازاردا، بەڵام نەیتوانی ڕێگری بکات لە دۆڕاندنیان ٣–١ بەرامبەر مانچستەر سیتی؛ بەشداری کرد لە ٢٠ یاری لە ھەموو پاڵەوانێتییەکان، یارمەتی تیمەکەی دا بۆ مانەوە لە خولی نایابدا.

دوای گەڕانەوەی لە خواستن، ئەلۆنسۆ بوو بە یاریزانێکی سەرەکی، کە زیاتر لە ٧٠ یاری لە دوو وەرزدا بە درێسی مۆرەوە ئەنجامدا. لە ١٩ی ئازاری ٢٠١٥ یەکەم گۆڵی بۆ ڤیۆلا تۆمارکرد، لە بردنەوەی ٣–٠ بەرامبەر یانەی ئیتاڵی ڕۆما لە قۆناغی ١٦ی خولی ئەورووپا.

چێڵسی 

لە ٣٠ی ئابی ٢٠١٦، دوای ٨٥ یاری و پێنج گۆڵ لەگەڵ فیۆرێنتینا، ئەلۆنسۆ گەڕانەوەی خۆی بۆ ئینگلتەرا تەواو کرد دوای واژووکردنی گرێبەستێک بۆ ماوەی پێنج ساڵ لەگەڵ چێڵسی بە نرخی نزیکەی ٢٤ ملیۆن پاوەند. لە ٢٠ی ئەیلوول یەکەمین یاری خۆی بۆ یانە لەندەنییەکە ئەنجامدا، کە تەواوی ١٢٠ خولەک یاریکرد لە بردنەوەی ٤–٢ لە دەرەوەی یاریگای خۆیان بەرامبەر لیستەر سیتی لە جامی ئی ئێف ئێڵ، و دوای چوار ڕۆژ بۆ یەکەم جار لە خولدا یاریکرد لە دۆڕاندنیان لە دەرەوەی یاریگای خۆیان ٣–٠ لە بەرامبەر ئەرسیناڵ، کە لە خولەکی ٥٥ لە جێگایسیسک فابریگاس ھاتە یاریگاوە.

ئەلۆنسۆ یەکەم گۆڵی بۆ یانەکە تۆمارکرد لە ٥ی تشرینی دووەمی ٢٠١٦، لە بردنەوەی ٥–٠ بەرامبەر ئێڤەرتۆن لە ستامفۆرد بریج. دوو گۆڵی دیکەی تۆمارکرد لە یاریگای کینگ پاوەر، لە بردنەوەی ٣–٠ بەرامبەر لیستەر سیتی لە ١٤ی کانوونی دووەمی ٢٠١٧.

لە نیسانی ٢٠١٨، ئەلۆنسۆ تووشی ڕەخنەی زۆر بوەوە بەھۆی ئەوەی بە مەبەستەوە پێڵاوەکانی لە قاچی شین لۆنگ دا لە کاتی یارییەکی خولدا بەرامبەر ساوسامپتۆن. کە لەو کاتەدا ناوبژیوان مایک دین ڕووداوەکەی نەبینی و ھیچ کاردانەوەی نەبوو - کە دواتر ئەویش بەھەمان شێوە ڕەخنەی لێگیرا - بەڵام دواتر لەلایەن ڕێکخراوی تۆپی پێوە تۆمەتبار کرا بە ڕەفتاری توندوتیژی و دواتر سێ یاری سڕکرا.

ئەلۆنسۆ گۆڵی تۆمار کرد لە وەرزی ٢٠١٨–١٩ لە ١٨ی ئابی ٢٠١٨، گۆڵی بردنەوەی تۆمار کرد و ئەنجام بوو بە ٣–٢ لە خولەکی ٨١ی یارییەکەیان لە یاریگای خۆیان بەرامبەر ئەرسیناڵ.

ئەلۆنسۆ تاکە گۆڵی تۆمارکرد بەرامبەر نیوکاسڵ یونایتد لە یاریگای خۆیان لە ١٩ی تشرینی یەکەمی ٢٠١٩، کە وای کرد چێڵسی ئەنجامێکی بچووک و ١–٠ بیباتەوە. ئەمە یەکەم گۆڵی وەرزی ٢٠١٩–٢٠ بوو.

ئەلۆنسۆ یەکەم گۆڵی وەرزی ٢٠٢٠–٢١ی تۆمارکرد لە ٣١ی کانوونی دووەمی ٢٠٢١، دووەم گۆڵی تۆمارکرد لە بردنەوەی ٢–٠ لە یاریگای خۆیان بەرامبەر بێرنلی، یارمەتی ڕاھێنەرە نوێیەکە تۆماس تۆخێلی دا بۆ یەکەم بردنەوەی. لە ٨ی ئایاری ٢٠٢١، ئەلۆنسۆ گۆڵی بردنەوەی تۆمار کرد بەرامبەر مانچستەر سیتی کاتێک چێڵسی بردییەوە ٢–١ لە یاریگای ئیتیھاد. ئەلۆنسۆ لەسەر کورسی یەدەگ مایەوە لە یاری کۆتایی خولی یانە پاڵەوانەکانی ئەورووپا کە چێڵسی ١–٠ بردییەوە لە بەرامبەر مانچستەر سیتی.

ئەلۆنسۆ گۆڵی یەکەمی چێڵسی لە وەرزی ٢٠٢١–٢٢ تۆمارکرد بەرامبەر کریستاڵ پاڵاس، لە لێدانێکی ڕاستەوخۆدا لە بردنەوەی ٣–٠ لە یاریگای خۆیان ستامفۆرد بریدج. بۆ یەکەم جار لە ١١ی ئەیلوولی ٢٠٢١ لە یارییەکی خولدا لە یاریگای خۆیان کاپتن بوو بەرامبەر ئەستۆن ڤێلا.

کاروانی نێودەوڵەتی 
لە ١٦ی ئازاری ٢٠١٨، ئەلۆنسۆ یەکەم بانگھێشتی پێگەیشت بۆ ھەڵژاردەی تۆپی پێی ئیسپانیا بۆ یاری دۆستانەی بەرامبەر ئەڵمانیا و ئەرجەنتین کە دواتر لەو مانگەدا ئەنجام دەدرا. لە ٢٧ ی مانگدا یەکەم یاری ئەنجام دا لە بردنەوەی ٦–١ لە یاریگای واندای مێتۆپۆلیتانۆ یەکەم یاری کرد و لە جێگەی جۆردی ئالبا ھاتە یاریگاوە کە ١١ خولەکی یارییەکە مابوو، ئەمەش بووە یەکەم خێزانی ئیسپانی کە سێ نەوەی ھەبێت یاری نێودەوڵەتی بکات و حەوتەمین خێزان لە جیھاندا.

ژیانی کەسی 
باپیرەی ئەلسۆنۆ، مارکۆس ئەلۆنسۆ ئیماز (کە بە مارکیۆتۆس ناسراوە)، بۆ ماوەی ھەشت ساڵ لەگەڵ تیمی یەکەمی ڕیال مەدرید یاری کردووە. باوکی، مارکۆس ئەلۆنسۆ پینا چەندین وەرز لە خولی پلە یەکی ئیسپانیا یاری دەکرد، بە شێوەی زیاتر بۆ ئەتلەتیکۆ مەدرید و بەرشەلۆنە، و ھەردووکیان یاریان بۆ ھەڵبژاردەی ئیسپانیا کردووە لە پێکھاتەی یەکەم.

لە ٣ی ئایاری ٢٠١١، ئەلۆنسۆ شۆفێربوو بوو لە ڕووداوێکدا کە بووە ھۆی مردنی ژنێکی گەنج لە مەدرید. ئەو شۆفێری ئۆتۆمبێلێک بوو کە پێکدادانی کرد لەگەڵ دیواردا، یەکێک لە سەرنشینەکان، ژنێکی تەمەن ٢٢ ساڵان، کە بە خێرایی ١١٢٫٨ کیلۆمەتر لە کاتژمێرێکدا (٧٠٫١ میل لە کاتژمێردا) لە کەش و ھەوایەکی باراناویدا لە ناوچەی ٥٠ کیلۆمەتر/کاتژمێر(٣٠ میل/کاتژمێردا) لەگەڵ ھەبوونی کحول لە خوێندا کە ٠٫٩٣ میلیگرام لە خوێنیدا بوو. ئەو ڕووبەڕووی ٢١ مانگ زیندانی بووەوە کاتێک لە شوباتی ٢٠١٦ سزای درا، بەڵام سزاکەی گۆڕدرا بۆ ٦١٬٠٠٠ یۆرۆ و سێ ساڵ و چوار مانگ قەدەغەی شۆفێری، کە پێشتر ماوەکەی تەواوکردبوو.

ئاماری کاروانی وەرزشی

یانە

نێودەوڵەتی

خەڵاتەکان 
سەندەرلاند
 دووەم بوون لە جامی خولدا: ٢٠١٣–١٤

چێڵسی
 پرێمییەرلیگ: ٢٠١٦
 دووەم بوون لە جامی ئێف ئەی: ٢٠١٧–١٧، ٢٠١٩–٢٠، ٢٠٢٠–٢١، ٢٠٢١–٢٢
 خولی پاڵەوانەکانی ئەورووپا: ٢٠٢٠–٢١
 خولی ئەورووپا: ٢٠١٨–١٩
 جامی سوپەری ئەورووپا: ٢٠٢١
 جامی جیھانیی یانەکانی فیفا: ٢٠٢١
 پاڵەوانی جامی ئی ئێف ئێڵ: ٢٠١٨–١٩، ٢٠٢١–٢٢

ئیسپانیا
 پاڵەوانی خولی نەتەوەکانی ئەورووپا: ٢٠٢٠–٢١

تاکەکەسی
 پێکھاتەی ساڵ: ٢٠١٧–١٨ پریمەرلیگ

سەرچاوەکان 

یاریزانانی تۆپی پێی دوور لە وڵات لە ئیتالیا
یاریزانانی تۆپی پێی دوور لە وڵات لە ئینگلستان
یاریزانانی تۆپی پێی دوور لە وڵاتی ئیسپانی
یاریزانانی ھەڵبژاردەی تۆپی پێی ئیسپانیا
یاریزانانی خولی تۆپی پێی ئیتالیا
یاریزانانی خولی تۆپی پێی ئینگلتەرا
یاریزانانی لا لیگا
یاریزانانی یانەی ڕیال مەدرید
یاریزانانی ھێڵی ناوەندی تۆپی پێ
یاریزانانی تۆپی پێی ئیسپانی
زیندووان
لەدایکبووانی ١٩٩٠
یاریزانانی یانەی بەرشەلۆنا